In nomine Verbi incarnati. Notum sit omnibus fidelibus quod ego Abundius dono Domino Deo et sanctis ejus apostolis Petro et Paulo, pro remedio animæ Duræ nomine, unam vineam vestitam, in pago Matiscensi, in villa Oblado, continentem in longum perticas XXXta et in latum perticas duas; terminatur a sero terra Willelmi, a cercio terra Girbaldi, a medio die terra Letelini, a mane terra Rannaldi. Et ego Belinus, frater Abundii, dono in ipsa villa, ad supradictum locum, unam vineam quæ terminatur his terminibus: a mane de ipsa hereditate, a medio die terra Sanctæ Mariæ, a sero terra Sancti Vincentii, a cercio via publica. Et ut firmum permaneat manibus propriis firmamus, testibusque tradidimus firmandum. S. Abundii et Belini, qui hanc donationem fecerunt. S. Danielis, Bernardi, Teoderici, Constancii.